CELEX: 62018TN0632
Language: mt
Date: 2018-10-23 00:00:00
Title: Kawża T-632/18: Rikors ippreżentat fit-23 ta’ Ottubru 2018 – ZM et vs Il-Kunsill

17.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 455/32
            
         
      Rikors ippreżentat fit-23 ta’ Ottubru 2018 – ZM et vs Il-Kunsill
      (Kawża T-632/18)
      (2018/C 455/42)
      Lingwa tal-kawża: il-Franċiż
      
         Partijiet
      
      
         Rikorrenti: ZM, ZN u ZO (rappreżentant: N. de Montigny, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjonijiet li jilmentaw bihom ir-rikorrenti differenti li jikkonsistu fid-deċiżjonijiet tal-Awtorità tal-Ħatra li ma jingħatawx ir-rimbors għall-ispejjeż skolastiċi għas-sena 2017/2018 li ġew adottati b’mod differenti skont iċ-ċirkustanzi ta’ kull wieħed mir-rikorrenti:
                  
                              —
                           
                           
                              jew permezz ta’ deċiżjoni individwali (u iktar preċiżament permezz ta’ email) li tindika preċiżament ir-rifjut tar-rimbors;
                           
                        
                              —
                           
                           
                              jew permezz tad-dikjarazzjoni “processed” fis-Sysper tagħhom u kkunsidrata bħala deċiżjoni ta’ ċħid mir-rikorrent peress li l-formola tas-salarju li segwiet lil din id-dikjarazzjoni, ix-xahar segwenti (l-iktar kmieni fl-10 tax-xahar peress li din hija d-data tat-trażmissjoni tal-formoli tas-salarju) ma fiha ebda rimbors jew sempliċiment rimbors tal-ispejjeż ta’ trasport;
                           
                        
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  —
               
               
                  L-ewwel motiv, ibbażat fuq il-ksur tal-Artikolu 3(1) tal-Anness VII tar-Regolamenti tal-Persunal tal-Unjoni Ewropea u tad-dispożizzjonijiet ġenerali ta’ eżekuzzjoni dwar ir-rimbors tal-ispejjeż mediċi, sa fejn il-bidla fl-interpretazzjoni mill-konvenut kisret id-drittijiet kweżiti, l-aspettattivi leġittimi, iċ-ċertezza legali u l-prinċipju ta’ amministrazzjoni tajba.
               
            
                  —
               
               
                  It-tieni motiv, ibbażat fuq il-ksur tad-drittijiet tat-tfal, tad-dritt għall-ħajja tal-familja u tad-dritt għall-edukazzjoni.
               
            
                  —
               
               
                  It-tielet motiv, ibbażat fuq il-ksur tal-prinċipji tal-ugwaljanza fit-trattament u ta’ non-diskriminazzjoni.
               
            
                  —
               
               
                  Ir-raba’ motiv, ibbażat fuq in-nuqqas ta’ bbilanċjar effettiv tal-interessi tar-rikorrenti u fuq in-nuqqas ta’ osservanza tal-prinċipju ta’ proporzjonalità li hija vvizjata bihom id-deċiżjoni kkontestata.